Síðustu forvöð að skoða Náttúrugripasafnið
Síðustu forvöð eru nú að skoða Náttúrugripasafn Íslands, sýningarsafn Náttúrufræðistofnunar Íslands (NÍ), því safninu verður lokað um nk. mánaðamót. Samkvæmt lögum sem tóku gildi fyrir tæpu ári er nýju Náttúruminjasafn Íslands, þegar það rís, ætlað að taka við hlutverki sýningarsafns NÍ.
"Ástæða þess að við erum að loka safninu núna er að við erum að undirbúa flutning NÍ í nýtt húsnæði eftir ár," segir Jón Gunnar Ottósson, forstöðumaður Náttúrufræðistofnunar Íslands.
Að sögn Jóns Gunnars á nýja húsnæðið að rísa í Urriðaholti í Garðabæ, en fyrsta skóflustungan verður væntanlega tekin í næsta mánuði og standa vonir til að hægt verði að flytja inn í húsnæðið haustið 2009. Segir hann NÍ flytja þangað ásamt hinum margvíslegu náttúrugripa- og heimildasöfnum sínum, en ekki er gert ráð fyrir sýningarsölum í húsnæðinu.
Vísindasöfn NÍ verða þannig ekki aðgengileg almenningi heldur einvörðungu þeim fræðimönnum sem nýta þau til rannsókna.
Spurður hvað verði um safngripi Náttúrugripasafnsins segir Jón Gunnar þá gripi sem heima eigi í vísindasöfnum NÍ fara þangað. "Gengið verður frá öðrum gripum og þeir afhentir hinu nýja Náttúruminjasafni Íslands þegar það tekur til starfa en ég veit ekki, frekar en aðrir, hvenær það rís," segir Jón Gunnar. Tekur hann fram að æskilegt sé þó að það verði í nálægð við NÍ, því NÍ er ætlað er vera vísindalegur og faglegur bakhjarl Náttúruminjasafnsins.
Síðustu forvöð eru nú að skoða Náttúrugripasafn Íslands, sýningarsafn Náttúrufræðistofnunar Íslands (NÍ), því safninu verður lokað um nk. mánaðamót.
"við erum að undirbúa flutning NÍ í nýtt húsnæði eftir ár," segir Jón Gunnar Ottósson, forstöðumaður Náttúrufræðistofnunar Íslands.
Á nýja húsnæðið að rísa í Urriðaholti í Garðabæ.
Fyrsta skóflustungan verður væntanlega tekin í næsta mánuði.
Standa vonir til að hægt verði að flytja inn í húsnæðið haustið 2009.
Ekki er gert ráð fyrir sýningarsölum í húsnæðinu.